יכולתו הטובה של קהרר לא נעלמה מהמועדונים הגדולים. בקיץ 2018 חתם קהרר על חוזה לחמש עונות בפריז סן-ז'רמן, ששילמה עבורו 37 מיליון אירו לשאלקה 04. את הופעת הבכורה בפריז סן-ז'רמן ערך קהרר בניצחון 1–3 על אנז'ה במסגרת ליגת העל הצרפתית. בסיום עונת 2018/19 זכה קהרר עם פריז סן ז'רמן באליפות צרפת והגיע עמה לגמר הגביע הצרפתי, ממנו נעדד, כשפריז סן ז'רמן הפסידה בפנדלים לסטאד רן. בעונת 2019/20 זכה קהרר עם פריז סן ז'רמן בדאבל מקומי, והגיע עמה לגמר ליגת האלופות 2020, לאחר ששלבי ההכרעה של ליגת האלופות נדחו לחודש אוגוסט בעקבות התפרצות מגפת הקורונה. במשחק הגמר, שיחק קהרר 90 דקות בהפסד 0–1 לבאיירן מינכן, ולא הצליח להשלים טרבל.